શનિવારે ગુજરાત વિધાનસભાની ચૂંટણીના પ્રથમ તબક્કા હેઠળની ૮૯ બેઠક માટે મતદાન થવાનું હોઇ બન્ને મુખ્ય રાજકીય પક્ષો ભાજપ અને કોંગ્રેસ વચ્ચેનું પ્રચારયુદ્ધ પરાકાષ્ઠાએ જઇ રહ્યું છે, તાજેતરમાં રાહુલ ગાંધીના સોમનાથ મંદિરનાં દર્શન વખતે ઊભા થયેલા ધર્મ અંગેના વિવાદથી રાજ્યનું રાજકારણ ગરમાયું છે. આવતી કાલથી રાહુલ ગાંધીનો બે દિવસનો સૌરાષ્ટ્ર-કચ્છ અને દક્ષિણ ગુજરાતનો ચૂંટણીલક્ષી પ્રવાસ શરૂ થવાનો છે, પરંતુ પ્રચાર પ્રવાસમાં હજુ સુધી કોઇ મંદિરનાં દર્શનનો કાર્યક્રમ ગોઠવાયો નથી.